stanford-oval/wikipedia huggingface dataset:
Conny van Bentum

| Mitalit | Mitalit | Mitalit |  |
| --- | --- | --- | --- |
|  Conny van Bentum |  Conny van Bentum |  Conny van Bentum |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | 4 × 100 m vapaauintiviesti |  |
|  Hopeaa | Soul 1988 | 4 × 100 m vapaauintiviesti |  |
|  Pronssia | Moskova 1980 | 4 × 100 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Guayaquil 1982 | 4 × 100 m vapaauinti |  |
|  Pronssia | Madrid 1986 | 100 m vapaauinti |  |
|  Pronssia | Madrid 1986 | 4 × 100 m vapaauinti |  |
|  Pronssia | Madrid 1986 | 4 × 200 m vapaauinti |  |
|  Pronssia | Madrid 1986 | 4 × 100 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Rooma 1983 | 4 × 100 m vapaauinti |  |
|  Hopeaa | Rooma 1983 | 4 × 100 m sekauinti |  |
|  Hopeaa | Sofia 1985 | 4 × 200 m vapaauinti |  |
|  Pronssia | Split 1981 | 100 m vapaauinti |  |
|  Pronssia | Split 1981 | 200 m vapaauinti |  |
|  Pronssia | Split 1981 | 4 × 100 m vapaauinti |  |
|  Pronssia | Rooma 1983 | 100 m vapaauinti |  |
|  Pronssia | Rooma 1983 | 200 m vapaauinti |  |
|  Pronssia | Rooma 1983 | 200 m perhosuinti |  |
|  Pronssia | Rooma 1983 | 4 × 200 m vapaauinti |  |
|  Pronssia | Sofia 1985 | 100 m vapaauinti |  |
|  Pronssia | Sofia 1985 | 4 × 100 m vapaauinti |  |
Cornelia ”Conny” van Bentum (12. elokuuta 1965 Barneveld, Gelderland) on alankomaalainen entinen perhos- ja vapaauimari. Hän ui Alankomaiden joukkueessa kolmissa olympialaisissa, vuosina 1980, 1984 ja 1988. Olympialaisissa hän saavutti kolme mitalia 4 × 100 metrin vapaauintiviestissä; yhden pronssin (1980), ja kaksi hopeaa (1984 ja 1988).
Uransa aikana van Bentum voitti yhteensä kaksitoista mitalia pitkän radan EM-kilpailuissa (kolme hopeaa ja yhdeksän pronssia) sekä viisi pronssia pitkän radan MM-kilpailuissa. Vuonna 1983 Bentum valittiin Alankomaiden vuoden naisurheilijaksi. 1980-luvulla Bentum harjoitteli kaksi vuotta Yhdysvalloissa, Kalifornian yliopistossa Berkeleyssä, yhdessä tunnettujen uimareiden Matt Biondin ja Mary T. Meagherin kanssa. Uransa jälkeen van Bentum toimi Alankomaiden naisten maahockey-maajoukkueen lääkärinä.
Colton Harris-Moore

Colton Harris-Moore  (s. 22. maaliskuuta 1991) (tunnetaan myös paljasjalkabandiittina) on tunnettu yhdysvaltalainen teinirikollinen. Hän karkasi vankilasta ja pakeni poliisia kahden vuoden ajan onnistuneesti lentokoneilla ja autoilla vaikkei hänellä ollut ajokorttia eikä lentolupaa. Pakomatka päättyi Bahamalla heinäkuussa 2010, kun poliisi onnistui ampumaan Coltonin pakoveneen moottoriin. Hän oli epäiltynä yli 70 rikoksesta.
Harris-Moore suoritti lähes kaikki ryöstönsä paljain jaloin. Yksi murron kohde oli eläinhoitola, jonne hän murtautui jättääkseen tukon rahaa ja viestin "käyttäkää nämä hyvään tarkoitukseen". Colton piti poliiseja pilkkanaan ja piirsi murron kohteisiin jalanjälkensä, hän myös saattoi jättää lyhyen viestin ja kuvan itsestään.
Tammikuun 27. 2012 hänet tuomittiin rikoksistaan kuuden ja puolen vuoden vankeusrangaistukseen.
Aiheesta muualla

uusisuomi.fi: Pakomatka kuin elokuvista - 19-vuotias julkkisrosvo kiinni
Coup de main

Coup de main (monikko coups de main suom. lyönti) on nopea hyökkäys, jolla nopeuden ja yllätyksen turvin tavoite saavutetaan yksittäisellä iskulla. Yhdysvaltain puolustusministeriö määrittelee tämän seuraavasti:
"An Offensive operation that capitalizes on surprise and simultaneous execution of supporting operations to achieve success in one swift stroke."
Alun perin termillä tarkoitettiin rintamahyökkäystä eikä tykistöiskua.
Toisessa maailmansodassa liittoutuneiden ensimmäinen Normandian maihinnousun aikainen maahanlasku Pegasus-sillalle on hyvä esimerkki coup de mainista
Colten Teubert

| Colten Teubert |
| --- | --- |

Henkilötiedot
Syntynyt: 8. maaliskuuta 1990 (ikä 34) White Rock, BC, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  88 kg
Seura
Seura:  Iserlohn Roosters
Sarja:  DEL
Pelinumero:  33
Pelaajaura
Pääsarjaura:  2009–
Aik. seurat:  Ontario Reign (ECHL),   Manchester Monarchs (AHL),   Edmonton Oilers (NHL)   Oklahoma City Barons (AHL)
NHL-varaus:  13. varaus, 2008 Los Angeles Kings
Colten Teubert (s. 8. maaliskuuta 1990 White Rock, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän edustaa tällä hetkellä saksalaisseura Iserlohn Roostersia. Hän siirtyi DEL-liigassa pelaavaan Roostersiin vuonna 2013.
Puolustavaksi puolustajaksi profiloitunut Teubert pelasi ennen ammattilaisuraansa viisi kautta WHL-seura Regina Patsissa. Hän myös kuului kultaa voittaneisiin Kanadan joukkueisiin alle 18-vuotiaiden maailmanmestaruuskilpailuissa 2008 sekä alle 20-vuotiaiden maailmanmestaruuskilpailuissa 2009.
Ammattilaisura

Teubert oli Los Angeles Kingsin ensimmäisen kierroksen varaus vuoden 2008 varaustilaisuudessa. Hänet myytiin 28. helmikuuta 2011 Edmonton Oilersiin osana kauppaa, jossa Dustin Penner siirtyi Los Angelesin riveihin. Teubert pelasi myöhemmin ensimmäisen NHL-ottelunsa Oilersin paidassa juuri Kingsiä vastaan.
Brahmanandam

| Brahmanandam |
| --- | --- |
 Brahmanandam vuonna 2009.
Henkilötiedot
Koko nimi:  Brahmanandam Kanneganti
Syntynyt: 1. helmikuuta 1956 (ikä 68) Sattenapalli, Andhra Pradesh, Intia
Ammatti:  näyttelijä
Puoliso:  Lakshmi
Lapset:  2
Näyttelijä
Aktiivisena:  1986–
Aiheesta muualla
IMDb 
AllMovie
Brahmanandam Kanneganti (teluguksi  బ్రహ్మానందం కన్నెగంటి; s. 1. helmikuuta 1956 Sattenapalli, Andhra Pradesh, Intia) on intialainen näyttelijä ja koomikko, joka esiintyy usein telugunkielisissä elokuvissa. Hän on Guinnessin ennätysten kirjan mukaan näytellyt enemmän elokuvarooleja kuin yksikään toinen elävä näyttelijä. Brahmanandam on toistaiseksi esiintynyt yli yhdeksässäsadassa elokuvassa uransa aikana.
Elämäkerta

Brahmanandam syntyi 1. helmikuuta 1956 köyhän puusepän perheeseen. Hänellä oli viisi veljeä ja kaksi siskoa. Hyderabadissa hän törmäsi sattumalta käsikirjoittaja Adi Vishnuun, jonka kautta hän pääsi mukaan Tollywoodin elokuvamaailmaan. Hänen sketseistään pidettiin, ja hänestä tuli nopeasti hyvin suosittu näyttelijä. Parhaana elokuvanaan Brahmanandam pitää kolmatta elokuvaansa Aha Naa Pellanta, joka ilmestyi vuonna 1987.
Komediarooliensa lisäksi Brahmanandam on muutamassa elokuvassa kokeillut myös pääosaroolin esittämistä, mutta huonolla menestyksellä.
Elokuvauransa lisäksi Brahmanandam on esiintynyt myös televisiossa. Esimerkiksi vuonna 2009 iNews-kanavan ohjelmistoon on kuulunut Brahmanandamin isännöimä Brahmi 10 Lakh Show (”Brahmin miljoonashow”), joka oli formaatiltaan samankaltainen kuin Haluatko miljonääriksi?.
Palkinnot

Brahmanandam voitti parhaan telugunkielisen koomikon Filmfare Awards South -palkinnon vuonna 2002 elokuvasta Manmadhudu. Vuosina 2005 ja 2008 hänelle myönnettiin Allu Ramalingaiahin muistoksi perustettu Allu-palkinto. Samana vuonna hänestä tuli myös Acharya Nagarjunan yliopiston kunniatohtori. Intian valtio myönsi Brahmanandamille Padma Shri -palkinnon vuonna 2009. Vuonna 2011 ilmestyneen elokuvan Dookudu roolisuorituksesta Brahmanandam sai The Hyderabad Times -elokuvapalkinnon sekä SIIMA-palkinnon vuoden parhaasta koomisesta roolista.
Valikoitu filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2002 | Manmadhudu | Lavangam | telugu | Parhaan telugukoomikon Filmfare Awards South -palkinto |
| 2007 | Yamadonga | Chitragupta | telugu |  |
| 2007 | Chirutha | Krish | telugu |  |
| 2008 | Jalsa | Pranav | telugu |  |
| 2008 | Ready | McDowell Murthy | telugu | Allu-palkinto |
| 2009 | Magadheera | Indun naapuri | telugu |  |
| 2009 | Arya 2 | Mr. Dasavathaaram | telugu |  |
| 2010 | Varudu | Dilip Raja | telugu |  |
| 2010 | Vedam | Brother Bairagi | telugu |  |
| 2010 | Orange | Puppy | telugu |  |
| 2011 | Anaganaga O Dheerudu | Jaffa | telugu |  |
| 2011 | Badrinath | Batting Baba | telugu |  |
| 2011 | Dookudu | Padmasri | telugu | The Hyderabad Times -elokuvapalkinto parhaasta näyttelijästä koomisessa roolissa |
| 2012 | Racha | Tohtori Rangeela | telugu |  |
| 2012 | Gabbar Singh | Recovery Ranjith Kumar | telugu |  |
| 2012 | Julayi | Babayi | telugu |  |
| 2013 | Iddarammayilatho | Phidel Brahma | telugu |  |
| 2014 | Yevadu | Satyan laiton vuokralainen | telugu |  |
| 2014 | Ninnindale | Sachin | kannada |  |
Aiheesta muualla

Brahmanandam Internet Movie Databasessa. (englanniksi)
Brahmanandam Allmoviessa (englanniksi)
Call of Cthulhu: Dark Corners of the Earth

| Call of Cthulhu: Dark Corners of the Earth |
| --- | --- |

Kehittäjä:  Headfirst Productions
Julkaisija:  Bethesda Softworks
Jakelija:  2K Games, GOG.com, Steam ja Humble Store
Julkaistu:  2005
Lajityyppi:  selviytymiskauhupeli
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 16 
Alusta:  Xbox ja Microsoft Windows
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Call of Cthulhu: Dark Corners of the Earth on Headfirst Productionsin kehittämä ja 2K Gamesin sekä Bethesda Softworksin julkaisema selviytymiskauhupeli. Peli on julkaistu vuonna 2005 Xboxille ja seuraavana vuonna Windowsille.
Vastaanotto

Peli on saanut IGN:n arvostelussa arvosanaksi 8.2/10.
Peli on saanut Pelit -lehden arvostelussa arvosanaksi 88/100.
Aiheesta muualla

Call of Cthulhu: Dark Corners of the Earth MobyGamesissa (englanniksi)
Call of Cthulhu: Dark Corners of the Earth Internet Movie Databasessa (englanniksi)
Cinnamon Hearts (kappale)

| ”Cinnamon Hearts” Eva & Manu |
| --- | --- | --- |

Singlen tiedot
 Albumilta: Cinnamon Hearts
 Julkaistu: 13. kesäkuuta 2014
 Tuottaja(t): Tuomo Prättälä
 Tyylilaji: pop
 Kesto: 03.35
 Levy-yhtiö: Warner Music Finland
Evan & Manun muut singlet
| ”Kun aika on” 2013 | ”Cinnamon Hearts” 2014 | ”Empty” 2014 |
Cinnamon Hearts on ranskalais-suomalaisen Eva & Manu -popduon kappale, joka julkaistiin duon saman nimisen studioalbumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Eva Louhivuori sekä Emmanuel Laudic ja sen on tuottanut Tuomo Prättälä. Kappale on oodi ystävyydelle ja sen kauneudelle sekä hyväntuulisudelle.
Kappaleen virallinen musiikkivideo julkaistiin duon virallisella YouTube-kanavalla 27. kesäkuuta 2014. Julkaisunsa jälkeen ”Cinnamon Hearts” on noussut parhaimmillaan 47:nneksi soitetuimmaksi radiokappaleeksi.
Kappaleet

Cinnamon Hearts – 3.35
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiolista: 47
Coupe de Ville

Coupe de ville, katso:
Coupé de ville, auton korimalli
Coupé de Ville, suomalainen rhythm & blues -yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Coupe de Ville”, voi hakea sivunnimihaulla, laajalla sivunnimihaulla tai tekstihaulla.
Charles R. Drew

| Charles Richard Drew |
| --- | --- |
 Charles R. Drew
Henkilötiedot
Syntynyt: 3. kesäkuuta 1904 Washington (DC)
Kuollut: 1. huhtikuuta 1950 (45 vuotta) Burlington, Pohjois-Carolina
Ammatti:  kirurgi
Arvonimi: kunniatohtori (1947)
Muut tiedot
Koulutus: Lääketieteen tohtori (1940)
Charles Richard ("Charlie") Drew (3. kesäkuuta 1904 Washington (DC) – 1. huhtikuuta 1950 Burlington, Pohjois-Carolina) oli yhdysvaltalainen kirurgi ja tutkija. Hän oli veripankkitoiminnan uranuurtaja Yhdysvalloissa ja koulutti mustien lääkäreiden sukupolven Howardin yliopistossa, vaikka hänen uraansa haittasi afroamerikkalaisia syrjinyt rotuerottelukäytäntö.
Elämä ja ura > Työ 1940-luvulla

Drew kutsuttiin syyskuussa 1940 takaisin New Yorkiin johtamaan Blood for Britain -hanketta. Sen olivat aloittaneet Presbyteerinen sairaala ja viisi muuta New Yorkin sairaalaa kerätäkseen plasmaa ja lähettääkseen sitä Natsi-Saksaa vastaan sotineeseen Isoon-Britanniaan, jossa verelle ja plasmalle oli suuri tarve. Ohjelma päättyi tammikuussa 1941. Tällöin Drew päsi kansallisen veripankkisysteemin pilottiohjelman varajohtajaksi. Ohjelmaa tukivat National Research Council ja Amerikan Punainen Risti. Drew'n innovaatioihin kuuluivat liikkuvat verenluovutusasemat. Veripankkihanke laajeni Yhdysvaltain toiseen maailmansotaan liittymistä valmisteltaessa. Yhdysvaltain asevoimat vaativat alun perin, että Amerikan Punainen Risti sulkisi afroamerikkalaiset ulos verenluovuttajien joukosta. Niinpä Drew ei päässyt osallistumaan ohjelmaan, jonka perustamisessa oli ollut mukana. Käytäntö muutettiin pian mustilta verenluovutukset hyväksyväksi, mutta verenluovutuksissa edellytettiin yhä segregaatiota. Koko toisen maailmansodan ajan Drew arvosteli tätä käytäntöä sen epätieteellisyydestä sekä loukkaavuudesta afroamerikkalaisia kohtaan.
Drew sai Blood for Britain -hankkeessa työskentelyn aikana sertifikaattinsa American Board of Surgerylta alkuvuodesta 1941. Lokakuussa 1941 hän palasi Howardin yliopistoon kirurgian laitoksen professorina ja Howardin yliopiston sairaalan pääkirurgina. Hänestä tuli myös ensimmäinen afroamerikkalainen, joka sai nimityksen tarkastajaksi American Board of Surgeryn palvelukseen. Drew omistautui seuraavien yhdeksän vuoden ajan koulutus- ja mentorointityölleen. Hän kampanjoi myös mustien lääkärien syrjintää vastaan. Mustien lääkäreiden poissulkua harjoitettiin American Medical Associationissa ja eri lääketieteellisissä järjestöissä.
Drew sai useita palkintoja ja tunnustuksia innovatiivisesta työstään. Näiden joukossa olivat E. S. Jones Award (1942) lääketieteellisestä tutkimuksesta Tuskegeen John A. Andrew Cliniciltä sekä Virginia State Collegen (1945) ja Amherst Collegen (1947) kunniatohtorin arvot. Lisäksi Drew sai vuonna 1944 National Association for the Advancement of Colored Peoplen Spingarn Medalin. Drew nimitettiin vuonna 1943 jäseneksi American-Soviet Committee on Scienceen ja vuonna 1946 International College of Surgeonsiin.
Elämä ja ura > Kuolema

Drew kuoli 1. huhtikuuta 1950 Burlingtonissa auto-onnettomuudessa matkalla konferenssiin saamiinsa vammoihin. Hän pääsi läheiseen sairaalaan, mutta vammat osoittautuivat parantavan hoidon ulkopuolella oleviksi. Drew'n kuolemasta syntyi kuulopuhe, jonka mukaan hän olisi kuollut, koska häneltä olisi evätty pääsy valkoisten sairaalaan tai häneltä olisi kielletty verensiirto. Nämä kertomukset on kuitenkin osoitettu virheellisiksi.
Jälkimaine

Vuonna 1966 Los Angelesissa Kaliforniassa perustettu Charles R. Drew University of Medicine and Science on nimetty Drew'n mukaan.
Vuonna 1981 Yhdysvaltain postilaitos julkaisi Drew'n kunniaksi postimerkin Great Americans -sarjassaan.
Colton Orr

| Colton Orr |
| --- | --- |

Henkilötiedot
Syntynyt: 3. maaliskuuta 1982 (ikä 42) Winnipeg
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  103 kg
Sarja:  NHL
Pelaajaura
Pääsarjaura:  2002–2016
Seurat:  Boston Bruins   New York Rangers   Toronto Maple Leafs
Colton Orr (s. 3. maaliskuuta 1982) on uransa lopettanut kanadalainen jääkiekkoilija. Hänet tunnetaan fyysisenä pelaajana sekä tappelijana.
Ura

Winnipegissä syntynyt Orr pelasi juniorikiekkoa WHL-joukkueissa Swift Current Broncos, Kamloops Blazers ja Regina Pats. Varaamattomana pelaajana Orr teki sopimuksen Boston Bruinsin kanssa. Ensimmäisen NHL-pelinsä hän pelasi Washington Capitalsia vastaan. Ottelu jäi hänen kauden 2003–2004 ainoakseen. Työsulkukauden 2004–2005 jälkeen Orr oli pelannut 125 ottelua Providence Bruinsissa, tehnyt niissä 12 pistettä ja istunut jäähyllä 536 minuuttia.
Orr pelasi alkukauden 2005–2006 Bostonissa ennen kuin hänet asetettiin waiver -listalle, josta New York Rangers poimi hänet 29. marraskuuta 2005. Orr teki ensimmäisen pisteensä pelattuaan 15 ottelua Rangersissa.
Orr pelasi Rangersissa kolmen kauden aikana 53 ottelua 2006–2007, 74 ottelua 2007–2008 ja täydet 82 ottelua kaudella 2008–2009. Ensimmäisen maalinsa Orr teki 9. helmikuuta 2007 Tampa Bay Lightningiä vastaan.
1. heinäkuuta 2009 Orr teki nelivuotisen sopimuksen Toronto Maple Leafsin kanssa. Sopimuksen arvo oli miljoona dollaria per vuosi. Orrille kertyi heti ensimmäisellä Maple Leafs -kaudellaan 239 jäähyminuuttia.
Kaudella 2011–2012 Orr menetti paikkansa Torontossa pelatessaan vain viisi ottelua. Hän teki niissä yhden maalin ja tappeli kerran. 4. tammikuuta 2012 Toronto asetti Orrin waiver -listalle puolitoista vuotta ennen sopimuksen päättymistä. Kukaan ei Orria listalta poiminut, joten hän pelasi loppukauden farmiseura Toronto Marliesissa. Siellä hän pelasi 26 ottelua, joissa teki yhden maalin ja keräsi 46 jäähyminuuttia.
Kaudella 2012–2013 Orr pelasi 44 ottelua 48:sta Torontossa. Hän teki yhden maalin ja syötti kolme. Hän pelasi seitsemässä ottelussa pudotuspeleissä. Orr keräsi runkosarjassa liigan suurimman jäähymäärän: 155 minuuttia.
13. heinäkuuta 2013 Toronto ja Orr tekivät kaksivuotisen jatkosopimuksen, jonka arvo oli 1,85 miljoonaa dollaria.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Colton Orr
Käännös suomeksi
Corcovado (kappale)

Corcovado on Antônio Carlos Jobimin säveltämä bossa nova -kappale vuodelta 1962. Siitä on tullut Jobimin useimmin levytettyjä sävellyksiä kappaleiden ”Garota de Ipanema” ja ”Samba de Uma Nota Só” ohella. Kappaleen nimi viittaa Jobimin kotikaupungissa Rio de Janeirossa sijaitsevaan Corcovado-vuoreen.
Yhden tunnetuimmista versioista nauhoittivat Stan Getz ja João Gilberto vuonna 1963 albumilleen Getz/Gilberto. Kappale tunnetaan myös amerikkalaisen Gene Leesin sanoittamana nimellä ”Quiet Nights of Quiet Stars”.
Conny Bloom

| Conny Bloom |
| --- | --- |
 Conny Bloom Ilosaarirockissa, vuonna 2008.
Henkilötiedot
Syntynyt: 23. marraskuuta 1964  Tukholma 
Muusikko
Tyylilajit:  glam punk  rock  hard rock glam rock rock and roll punk  blues
Soittimet:  laulu, kitara
Yhtyeet:  Hanoi Rocks Conny Bloom Band
Levy-yhtiöt:  PolyGram 
Aiheesta muualla
www.connybloom.com
  [ Muokkaa Wikidatassa ] [ ohje ]  
Conny Bloom on ruotsalainen laulaja, säveltäjä ja kitaristi.
Bloom tuli tunnetuksi Electric Boys -yhtyeestä ja oli suomalaisen Hanoi Rocks -yhtyeen jäsen.
Aiheesta muualla

Conny Bloomin virallinen kotisivu (Arkistoitu – Internet Archive) (englanniksi)
↑  The Fine Art Archive . Tieto on haettu Wikidatasta.
↑  Freebase Data Dumps, Google . Tieto on haettu Wikidatasta.
Charmed Life

| Charmed Life Billy Idol |
| --- | --- | --- |

Studioalbumin tiedot
 Äänitetty : 1989 - 1990
 Julkaistu: toukokuu 1990
 Formaatti: CD
 Tuottaja(t): Keith Forsey
 Tyylilaji: hard rock, uusi aalto
 Kesto: 54.20
 Levy-yhtiö: Chrysalis Records
Billy Idolin muut julkaisut
| Idol Songs: 11 of the Best 1988 | Charmed Life 1990 | Cyberpunk 1993 |
Charmed Life on englantilaisen rocklaulaja Billy Idolin neljäs studioalbumi. Se julkaistiin toukokuussa 1990 levymerkillä Chrysalis Records. Albumi nousi Suomen virallisen albumilistan ykkössijalle pian julkaisemisen jälkeen ja piti paikkansa noin 2 viikon ajan.
Albumilta julkaistiin singlet "Cradle of Love", "L.A. Woman" ja "Prodigal Blues".
Kappaleet

The Loveless – 4.17
Pumping on Steel – 4.42
Prodigal Blues – 5.41
L. A. Woman – 5.29
Trouble with the Sweet Stuff – 4.40
Cradle of Love – 4.39
Mark of Caine – 4.33
Endless Sleep – 3.13
All Summer Single – 4.41
The Right Way  – 5.05
License to Thrill – 6.02
Kokoonpano

Billy Idol – kitara, laulu,
Mark Younger-Smith – kitara, basso
Phil Soussan – basso
Jimmy Johnson – basso
Phil Shenale – basso, musiikkiohjelmointi
Vito – basso
Arthur Barrow – kosketinsoittimet, musiikkiohjelmointi
Greg Mathieson – kosketinsoittimet
Mike Baird – rummut
Keith Forsey – rummut
Arviot

Allmusic:
Rolling Stone:
Aiheesta muualla

Charmed life discogs.com -sivustolla
Cordelia

| Cordelia |
| --- | --- |

Löytäminen
Löytäjät:  Richard Terrile Voyager 2
Löytöaika:  20. tammikuuta 1986
Kiertoradan ominaisuudet
Planeetta:  Uranus
Keskietäisyys:  49751,722 km
Eksentrisyys:  0,00026 ± 0,000096
Kiertoaika:  0,33503384 d
Inklinaatio:  0,08479 ± 0,031°
Fyysiset ominaisuudet
Päiväntasaajan halkaisija:  50 × 36 × 36 km
Pinta-ala:  ~5500 km2
Massa:  ~5,0 × 1016 kg
Keskitiheys:  ~1,3 g/cm3
Painovoima pinnalla:  ~0,0073 m/s2
Pakonopeus pinnalla:  ~0,017 km/s
Pyörähdysaika:  0,33503384
Akselin kaltevuus:  0
Albedo:  0,08 ± 0,01
Pinnan lämpötila:  alin: - keski: ~64 K ylin: -
Kaasukehän ominaisuudet
Kaasunpaine:  -
Cordelia on Uranuksen sisin kuu. Se löydettiin Voyager 2-luotaimen ottamista kuvista 20. tammikuuta 1986, ja sille annettiin väliaikainen nimi S/1986 U 7.  Kuu tunnetaan myös nimellä Uranus VI.
Daniel Diges

| Daniel Diges |
| --- | --- |
 Daniel Diges lehdistötilaisuudessa.
Henkilötiedot
Syntynyt: 17. tammikuuta 1981 (ikä 43) Madrid, Espanja
Ammatti:  näyttelijä ja laulaja
Muusikko
Laulukielet:  espanjan kieli
Tyylilajit:  popmusiikki 
Soittimet:  laulu, piano
Levy-yhtiöt:  Warner Music Spain
Aiheesta muualla
www.danieldiges.com
  [ Muokkaa Wikidatassa ] [ ohje ]  
Daniel Diges (17. tammikuuta 1981 Alcalá de Henares, Madrid) on espanjalainen näyttelijä ja laulaja.  Hän edusti Espanjaa Eurovision laulukilpailussa 2010.
Diges on esiintynyt monissa televisiosarjoissa, kuten sarjoissa "Megatrix Club", "Anna ja seitsemän", "Keskussairaala" ja "Ei kukaan voi elää täällä (Naapureina Madridissa)" sekä ohjelmassa "Max Clan"(2003–2004), jonka nimihenkilö Maxia hän näytteli. Digesin roolituksiin kuuluvat myös esimerkiksi musikaalit "High School Musical - Troyn peli" sekä " Mamma Mia! ".
Diges edusti Espanjaa Eurovision laulukilpailussa 2010 kappaleella ”Algo pequeñito”. Hän esiintyi finaalilähetyksen toisena. Digesin esitykseen hyppäsi lukuisista urheilukilpailutempauksista tunnettu häirikkö Jimmy Jump, joka ehti olla lavalla noin kaksikymmentä sekuntia ennen kuin turvamiehet ajoivat hänet ulos. Diges ja hänen taustatanssijansa kuitenkin jatkoivat esitystä ikään kuin mitään ei olisi tapahtunut. Euroopan yleisradioliitto antoi kuitenkin Espanjalle luvan esittää kappaleensa uudelleen viimeisenä esiintyneen Tanskan jälkeen. Espanja sijoittui lopulta viidenneksitoista 68 pisteellä.
Cordeauxia edulis

| Cordeauxia edulis |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Cordeauxia
Laji::  edulis
Kaksiosainen nimi
 Cordeauxia edulis  Hemsl. 
Infobox OKNimi-testi OKIUCN-testi OK: 
Cordeauxia edulis on hernekasveihin kuuluva pensasmainen kasvi, jota tavataan Afrikassa. Kasvista käytetään myös nimitystä yeheb, ja se tuottaa ihmisravinnoksi ja rehuksi kelpaavia pähkinämäisiä siemeniä.
Lajia tavataan Etiopiassa ja Somaliassa. Cordeauxia edulis on harvinaistunut ylikäytön, karjan laiduntamisen ja kuivuuden takia huomattavasti, ja se on luokiteltu erittäin uhanalaiseksi lajiksi.